আহতরা হলেন-তারাপুর গ্রামের ঝিলু সিকদার, জিয়া শেখ, শাহীন শেখ, নাসরিন খানম, জাকির শেখ, চম্পা খানম, ময়না, হিরু শেখ ও শিঙ্গাশোলপুর গ্রামের মোসলেম সিকদার। এদেরকে নড়াইল সদর হাসপাতালে  ভর্তি করা হয়েছে। এছাড়া একরামুল মোল্যা, জাকির শেখ ও মতি মোল্যাকে আশংকাজনক অবস্থায় খুলনা মেডিকেল কলেজ হাসপাতালে ভর্তি করা হয়েছে। জানা গেছে, চেয়ারম্যান প্রার্থী হিটুর সমর্থিত রহমান শেখের বাড়িতে থাকা মিজানুর সিকদার, শাহিন শেখ ও ঝিলু শেখের মোটরসাইকেলে আগুন দিয়ে পুড়িয়ে ফেলা হয়েছে। রহমান শেখ, মোসলেম সিকদার, ওহিদুল সিকদার, রুহোল সিকদার, মনিরুল সিকদার, নজরুল সিকদারসহ অন্তত ১৫জনের বাড়িঘর ভাঙচুর করা হয়েছে। এছাড়া মিজানুর রহমান সিকদারের বাড়িঘরে ব্যাপক ভাংচুর করে বিদেশগামী ছেলের পাসপোর্ট ছিড়ে ফেলা, জমির দলিল, স্ত্রী জাহানারা  বেগম ও তাদের এক মেয়ের প্রায় ৯ ভরি স্বর্ণালংকারসহ আলমারিতে থাকা ৩ লাখ টাকা নিয়ে যায় বলে তারা দাবি করেন। এদিকে চেয়ারম্যান প্রার্থী বিএনপি সমর্থিত খায়ের মোল্যার বাড়িঘর ভাঙচুর, আসবাবপত্র, তিনটি ধানের গোলা কেটে ও পুড়িয়ে ফেলা হয়েছে। খায়েরের স্ত্রী শারমিন জানান, ৪ লাখ টাকাসহ তাদের ১৫ থেকে ১৬ টি গরু নিয়ে গেছে। খায়েরের সমর্থিত মোশারেফ খান, সারোয়ার খান, ইকবাল খান, আব্দুর রহমান, নুর মোহাম্মদ, রশিদ খানসহ বেশ কয়েকটি বাড়ি ভাংচুর করা হয়েছে।